

**Кәсiпкерлiктi қолдау мен дамытудың Қазақстандық орталығын құру туралы**

Қазақстан Республикасы Министрлер Кабинетiнiң Қаулысы 11 қазан 1994 ж. N 1157

      "Қазақстан Республикасында Кәсiпкерлiктi қолдау мен дамытудың 1994-1996 жылдарға арналған мемлекеттiк бағдарламасы туралы" Қазақстан Республикасы Президентiнiң 1994 жылғы 10 маусымдағы N 1727
 K941727\_
 қаулысын орындау және кәсiпкерлiктi дамытудың ғылыми, құқықтық және оқу-әдiстемелiк базасын жасау мақсатында Қазақстан Республикасының Министрлер Кабинетi қаулы етедi:

      1. Кәсiпкерлiктi қолдау мен дамытудың Қазақстандық орталығы құрылсын (бұдан әрi - Орталық).

      2.<\*>

      3.<\*>

      Ескерту. 2-шi және 3-шi тармақтардың күшi жойылған - ҚРМК-нiң

              1995.06.20. N 849 қаулысымен.
 P950849\_

     4. Қазақстан Республикасының Мемлекеттiк мүлiк жөнiндегi мемлекеттiк комитетi Алматы қаласының әкiмiмен, Қазақстан Республикасының Бiлiм министрлiгiмен және Қазақстан Кәсiпкерлер конгресiмен бiрлесiп, Орталықтың штатындағы адамдары мен  ғылыми-практикалық лабораторияларын орналастыру үшiн ғимарат бөлетiн болсын.

     5.<\*>

     Ескерту. 5-шi тармақтың күшi жойылған - ҚРМК-нiң 1995.06.20.               N 849 қаулысымен.

     6. Қазақстан Республикасының Экономика министрлiгi:

     Орталықты шетелдiң техникалық көмегiнiң ауқымында дамытуға қаржы бөлсiн;<\*>

     Ескерту. 6-тармақтың 3-абзацы алынып тасталған - ҚРМК-нiң              1995.06.09. N 809 қаулысымен.

     7.<\*>

     8.<\*>

     Ескерту. 7-шi және 8-шi тармақтардың күшi жойылған - ҚРМК-нiң

              1995.06.20. N 849 қаулысымен.

     9. Орталық басқармасының төрағасына Қазақстан Республикасының министрлерiне дәрiгерлiк қызмет көрсету шарттары қолданылсын.

     10.<\*>

     11.<\*>

     Ескерту. 10-шы және 11-шi тармақтардың күшi жойылған - ҚРМК-нiң

              1995.06.20. N 849 қаулысымен.
 P950849\_

      Қазақстан Республикасының

          Премьер-министрi

                                       Қазақстан Республикасы

                                       Министрлер Кабинетiнiң

                                       1994 жылғы 11 қазандағы

                                           N 1157 қаулысымен

                                            Бекiтiлген

            Кәсiпкерлiктi қолдау мен дамытудың Қазақстандық

             орталығының Ғылыми-практикалық кеңесi туралы

                              Ереже

      1. Кәсiпкерлiктi қолдау мен дамытудың Қазақстандық орталығының Ғылыми-практикалық кеңесi (бұдан әрi - Орталық) Орталықтың кәсiпкерлiктi қолдау мен дамытуды ғылыми, құқықтық, оқу-әдiстемелiк жағынан қамтамасыз ету жөнiндегi ұсыныстарын әзiрлеу жөнiндегi жоғары орган болып табылады.

      2. Ғылыми-практикалық кеңес өз қызметiнде Қазақстан Республикасы Президентiнiң "Қазақстанда Кәсiпкерлiктi қолдау мен дамытудың 1994-1996 жылдарға арналған мемлекеттiк бағдарламасы туралы" 1994 жылғы 10 маусымдағы N 1727 қаулысын және осы Ереженi басшылыққа алады.

      3. Ғылыми-практикалық кеңеске мынадай мiндеттер жүктеледi:

      кәсiпкерлiктi дамытудың проблемаларын ғылыми негiздеу, кәсiпкерлiктi мемлекеттiк басқару органдарымен, кәсiпкерлiк құрылымдарымен, халықаралық ұйымдармен өзара iс-қимылды дамыту проблемаларын шешу жөнiндегi ұсыныстарды әзiрлеу;

      кәсiпкерлiктi дамыту практикасын қорытып, Қазақстан Республикасының Президентiне, Қазақстан Республикасының Министрлер Кабинетiне ұсыныстар әзiрлеу;

      Кәсiпкерлiктi қолдау мен дамыту жөнiндегi мемлекеттiк комиссияға (бұдан әрi - Мемкомиссия) экономиканың жеке меншiк секторын дамыту мәселелерi бойынша талдау материалдарын, баяндау хаттарын әзiрлеу;

      кәсiпкерлiк құрылымдарға арналған кадрларды даярлау саласындағы жұмыстарды үйлестiру, кәсiпкерлiктi дамытудың оқу-әдiстемелiк базасын нығайту үшiн Мемкомиссияға ұсыныстар әзірлеу;

      кәсiпкерлiк қызмет үшiн кадрлар даярлау iсiнде халықаралық ұйымдардан техникалық көмектер алуға жәрдем беру;

      кәсiпкерлiктi дамытуды қамтамасыз ететiн заң жобалары мен нормативтiк құжаттардың жобаларына ұсыныстар әзiрлеп, оларды республика Үкiметiнiң қарауына ұсынып отыру.

      4. Ғылыми-практикалық кеңестiң:

      мемлекеттiк басқару органдарынан белгiленген тәртiпте қажеттi материалдарды алуға;

      кәсiпкерлiктi дамыту мәселелерi жөнiнде ғылыми-практикалық конференциялар, семинарлар өткiзудi ұйымдастыруға құқы бар.

      5. Ғылыми-практикалық кеңестi төраға - Қазақстан Республикасы Премьер-министрiнiң бiрiншi орынбасары басқарады. Оның құрамына министрлiктер мен ведомстволардың, кәсiпкерлiк құрылымдардың басшылары, ғалымдар, мамандар кiредi.

      6. Ғылыми-практикалық кеңестiң мәжiлiстерi хаттамалармен ресiмделедi, оларға төраға мен хатшы қол қояды.

      7. Ғылыми-практикалық кеңестiң жұмысы бұқаралық ақпарат құралдарында ұдайы жарияланып отырады.

                                      Қазақстан Республикасы

                                       Министрлер Кабинетiнiң

                                       1994 жылғы 11 қазандағы

                                           N 1157 қаулысымен

                                            Бекiтiлген

         Кәсiпкерлiктi қолдау мен дамытудың Қазақстандық

               орталығы Ғылыми-практикалық кеңесiнiң

                              Құрамы

Қажыгелдин Ә.М.   - Қазақстан Республикасы Премьер-министрiнiң

                    бiрiншi орынбасары (Кеңес төрағасы)

Мәмбетқазиев Е.Ә. - Қазақстан Республикасының Бiлiм министрi

                    (Кеңес төрағасының орынбасары)

Қалмырзаев С.     - Қазақстан Республикасының Мемлекеттiк мүлiк

                    жөнiндегi мемлекеттiк комитетi төрағасының

                    орынбасары

Нәрiбаев К.Н.     - Қазақтың Әл-Фараби атындағы мемлекеттiк

                    университетiнiң ректоры

Бисенов М.С.      - Қазақстан Республикасы Қаржы министрiнiң

                    орынбасары

Шәйкенов Н.А.     - Қазақстан Республикасының Әдiлет министрi

Горячковский В.Н. - Қазақстан Республикасының Статистика және

                    талдау жөнiндегi мемлекеттiк комитетiнiң

                    төрағасы

Баранов А.П.      - Қазақстан Республикасы Қаржы министрiнiң

                    бiрiншi орынбасары

Мамыров Н.        - Қазақ мемлекеттiк басқару академиясының

                    ректоры

Своик П.В.        - Қазақстан Республикасының Баға және монополияға

                    қарсы саясат жөнiндегi мемлекеттiк комитетiнiң

                    төрағасы

Соболев В.В.      - Қазақстан Республикасының Еңбек министрi

Тимкин М.И.       - Қазақстан Республикасы Президентi Аппараты

                    жетекшiсiнiң бiрiншi орынбасары (келiсiм

                    бойынша)

Өтембаев Е.Ә.     - Қазақстан Республикасы Министрлер Кабинетi

                    Iс басқармасы Жиынтық экономика бөлiмiнiң

                    меңгерушiсi

Аханов С.А.       - Қазақстан Республикасы Экономика министрiнiң

                    бiрiншi орынбасары

Көшербаев Қ.      - Алматы қаласы, Калинин ауданының әкiмi

Мұхамеджанов Б.   - Қазақстан кәсiпкерлерi Конгресiнiң бiрiншi

                    вице-президентi

Субханбердин Н.   - Қазкоммерцбанкi Басқармасының төрағасы

Жанатаев Т.А.     - Қазақстан кәсiпкерлерi Конгресiнiң

                    вице-президентi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК